**MUNICIPIUL SATU MARE**

**PRIMARUL MUNICIPIULUI**

**Nr. 45448/24.07.2025**

Kereskényi Gábor, primar al municipiului Satu Mare,

În temeiul prevederilor art. 136 alin. (1) din Ordonanța de urgență nr.57/2019 privind Codul administrativ, cu modificările și completările ulterioare, inițiez proiectul de hotărâre având ca obiect aprobarea Normelor financiare de utilizare a fondurilor alocate Clubului Sportiv Municipal Olimpia Satu Mare pentru activitățile sportive, proiect în susținerea căruia formulez următorul

**REFERAT DE APROBARE**

Clubul Sportiv Municipal Satu Mare (devenit ulterior Club Sportiv Municipal Olimpia Satu Mare) a fost înființat prin Hotărârea Consiliului Local Satu Mare nr.125/24.05.2007, cu modificările și completările ulterioare ca persoană juridică de drept public, organizată sub autoritatea Consiliului Local Satu Mare, având ca obiect de activitate promovarea și susținerea sportului, activitate ce se realizează în baza și cu respectarea Normelor financiare pentru activitatea sportivă a Clubului aprobate prin hotărâre a autorității deliberative.

În temeiul prevederilor art. 12 alin.(1) din regulamentul de organizare și funcționare al Clubului Sportiv Municipal Olimpia Satu Mare, aprobat prin Hotărârea Consiliului Local nr. 361/28.11.2024 potrivit cărora ”..... Art. 12. alin (1) Comitetul director îndeplinește următoarele atribuții principale: avizează proiectul bugetului de venituri și cheltuieli al Clubului, și încheierea exercițiului financiar…”coroborate cu atribuțiile Directorului stabilite prin art. 14 alin.(1) lit. b), lit. d), lit. e) din același act administrativ. ”….asigură gestionarea și administrarea corectă, eficientă, în condițiile legii a bugetului Clubului Sportiv Municipal Olimpia Satu Mare cu respectarea Normelor financiare pentru activitatea sportivă a Clubului Sportiv Municipal Olimpia Satu Mare în vederea încadrării în prevederile bugetare aprobate, respectă destinația alocațiilor bugetare din bugetul de venituri și cheltuieli aprobat… exercită funcţia de ordonator terţiar de credite, potrivit prevederilor Legii finanţelor publice locale..... fundamentează proiectul Bugetului de venituri şi cheltuieli anual al Clubului; îl înaintează spre avizare Comitetului director; prezintă şi supune avizării Comitetului director, contul de execuţie anual; ...”, prin prezentul proiect de hotărâre executivul propune modificarea/completarea Normelor financiare în acord cu necesitățile Clubului și a prevederilor legale în domeniu.

Față de cele expuse mai sus, raportat și la domeniu de competență al Consiliului local care potrivit prevederilor OUG nr. 57/2019 privind Codul administrativ, cu modificările și completările ulterioare hotărăște, în condițiile legii, în toate problemele de interes local date în competența sa asigurând printre altele și cadrul necesar pentru furnizarea serviciilor publice de interes local privind sportul, coroborate cu prevederile art. 6 alin.(1) și alin.(2) lit. h), din regulamentul de organizare și funcționare al Clubului potrivit căruia ”.. Organul de coordonare şi control al Clubului Sportiv Municipal Olimpia Satu Mare este Consiliul Local al Municipiului Satu Mare........ **(2)** Consiliul Local al Municipiului Satu Mare are următoarele competenţe:.......... asigură condiţiile materiale şi financiare necesare pentru buna funcţionare a instituţiei publice de interes local.....”,

Având la bază Procesul Verbal al ședinței Comitetului Director din data de 18.07.2025 prin care au fost avizate în unanimitate Normele financiare de utilizare a fondurilor alocate Clubului Sportiv Municipal Olimpia Satu Mare pentru activitățile sportive,

Supun spre analiză și aprobare Consiliului local, proiectul de hotărâre în forma prezentată de executiv.

 **INIŢIATOR PROIECT**

 **PRIMAR**

 **Kereskényi Gábor**

Covaci Natalia Ileana/2ex.